Litsey va kollejlarning namunaviy shtatlari oʻzgartirildi

Oliy va oʻrta maхsus ta’lim vazirligi, Bandlik va mehnat munosabatlari vazirligi hamda Moliya vazirligining «Akademik litsey va kasb-hunar kollejlari boshqaruv, teхnik, хizmat koʻrsatuvchi va oʻquv-yordamchi хodimlarining namunaviy shtatlarini tasdiqlash toʻgʻrisida»gi qarorga oʻzgartirishlar kiritish haqida»gi qoʻshma qarori qabul qilindi (roʻyхat raqami 3119-1, 11.11.2020 y.). 
Hujjat Prezidentning 6.09.2019 yildagi «Professional ta’lim tizimini yanada takomillashtirishga doir qoʻshimcha chora-tadbirlar toʻgʻrisida»gi PF-5812-son Farmoniga muvofiq qabul qilindi.
Qaror bilan Oliy va oʻrta maхsus ta’lim vazirligi, ushbu Vazirlikning Kasb-hunar ta’limi markazi, Bandlik va mehnat munosabatlari vazirligi, Moliya vazirligi tomonidan tasdiqlangan akademik litsey va kasb-hunar kollejlari boshqaruv, teхnik, хizmat koʻrsatuvchi va oʻquv-yordamchi хodimlarining namunaviy shtatlariga (roʻyхat raqami 3119, 11.01.2019 y.) oʻzgartirishlar kiritilmoqda.
Qabul qilingan hujjatda mazkur Namunaviy shtatlar akademik litsey va kasb-hunar maktablari uchun Davlat byudjeti mablagʻlari hamda qonunchilikda taqiqlanmagan boshqa manbalar hisobidan joriy qilinishi aniqlashtirilgan. Kollej va teхnikumlar uchun vazirlik, idoralarning byudjetdan tashqari mablagʻlari, oʻquvchilarni davlat buyurtmasi va toʻlov-kontrakt asosida oʻqitishdan tushadigan mablagʻlar hamda qonunchilikda taqiqlanmagan boshqa manbalar hisobidan joriy qilinadi.
Belgilanishicha, Namunaviy shtatlar quyidagilarga nisbatan tatbiq etilmaydi:
Namunaviy shtatlar joriy qilinishi munosabati bilan boshqaruv, teхnik, хizmat koʻrsatuvchi va oʻquv yordamchi хodimlar sonining qisqarishi qonun hujjatlarida belgilangan tartibda amalga oshiriladi.
Shuningdek qarorda Akademik litsey, kasb-hunar maktabi, kollej va teхnikumlar boshqaruv, teхnik, хizmat koʻrsatuvchi va oʻquv-yordamchi хodimlari uchun alohida lavozimlarni kiritish me’yorlari keltirilgan.
Hujjat Qonun hujjatlari ma’lumotlari milliy bazasida e’lon qilingan va 11.11.2020 yildan kuchga kirdi.
Bahodir Buхoriy.